cyanic-selkie/wikianc huggingface dataset:
Хроничен замор
Синдромот на хроничен замор е комплексно нарушување на општата состојба на организмот, кое се состои во постојан и необјаснив замор што трае подолго од шест месеци, а се случува при добро здравје, не е последица на напор и не поминува по одмор.
Зимзелено растение
Причини за зимзеленоста и листопадноста
На места каде има причина за листопад (на пр. студена или сува сезона), зимзеленоста претставува прилагодување на ниските количества на хранливи материи. Листопадните дрва ги губат хранливите материи со листопадот. На потоплите места, некои видови на борови и чемпреси живеат на сиромашна почва и вознемирено тло. Родот на рододендроните содржи многу широколисни зимзелени растенија, од кои неколку вида растат во стари шуми, но обично се среќаваат на висококисела почва каде растенијата немаат толку хранливи материи на располагање. Во тајгите е престудено за брзо разлагање на органските материи во почвата, па затоа хранливите материи се пооскудни и почвата попогодна за зимзелени растенија.
Хроничен замор
Особености
Вообичаено, заморот се јавува како последица на тешка или долготрајна психичка или физичка активност и се манифестира како намален квалитет на психофизичкото функционирање. Сепак, по соодветен одмор, симптомите на замор исчезнуваат и организмот продолжува да функционира на вообичаениот начин. Но, во средината на XX век, во развиените земји била забележана масовна, речиси епидемиска, појава на долготраен, повеќемесечен замор со бројни симптоми и со сериозни последици врз здравјето на луѓето. Оттогаш, ваквата состојба започната да се групира како невролошко и инфективно заболување и неколкупати била означувана со различни имиња, како: „атипичен полиомиелитис“ и „доброќуден мијалгичен енцефаломиелитис“. Конечно, во 1988 година бил предложен називот „синдром на хроничен замор“, а Американскиот медицински институт предложил синдромот на хроничен замор да се преименува во болест, наречена „системска нетолеранција на стрес“. Хроничниот замор најчесто се јавува на возраст меѓу 40 и 50 години, и тоа почесто кај жените, а се проценува дека во САД од оваа болест страдаат четири промили од населението.
Зимзелено растение
Причини за зимзеленоста и листопадноста
Во умерените климатски подрачја, зимзелените растенија се самоподдржуваат во опстанокот: паднатите суви иглички содржат поголем сооднос на јаглерод и азот од листопадните листови, а со тоа ја прават почвата покисела, со помалку азот. Овие услови се најповолни за зимзелените растенија, па затоа тие се намножуваат за сметка на листопадните, кои потешко успеваат во истите прилики. Покрај ова, постоечките зимзелени дрва им даваат засолниште на младите растенија и со тоа им помагаат да го претрпат студот и сушата.
Хроничен замор
Причини и симптоми
И покрај бројните истражувања, не се познати причините кои водат до хроничниот замор. Сепак, постојат разни теории, кои како причини ги наведуваат: инфекциите, имунолошките болести, стресот, траумата, токсините, несоодветната исхрана, итн. Синдромот на хроничен замор вклучува најмалку четири од следниве осум симптоми: Покрај овие симптоми, кај некои лица може да се појават и болки во градниот кош, болки во стомакот, мачнина, дијареа, вртоглавица, утринска вкочанетост, чувство на недостиг на воздух, слабеење, апатија, психичка или физичка изнемоштеност итн.
Зимзелено растение
Причини за зимзеленоста и листопадноста
Зимзелените и листопадните растенија страдаат од исти болести и штетници, но долгорочните последици од загадувањето на воздухот, пепелот и отровните материи се поштетни за зимзелените.
Хроничен замор
Дијагноза
Дијагностицирањето на хроничниот замор е многу тешко, зашто пациентите обично ги опишуваат симптомите на стереотипен начин, со недоволно информации, а освен тоа, не постојат тестови за дијагностицирање. Сепак, она што е важно за дијагнозата е дали заморот трае подолго од шест месеци и дали пациентот има четири од типичните симптоми. Исто така, поради сличните симптоми, важно е најпрвин да се исклучат другите болести. Имено, слични симптоми се јавуваат и кај други заболувања, како: мултиплекс склероза, ревматоиден артритис, инфективна мононуклеоза, неурастенија, хипотиреоза, алкохолизам, карцином, итн. Според некои истражувања, помалку од 20% од претпоставениот број лица со хроничен замор се дијагностицирани.
Лекување
Бидејќи вистинската причина на синдромот на хроничен замор е непозната, терапијата е поединечна и не постои лекување по протокол. Притоа, лекувањето обично опфаќа: физикална терапија, нутриционистичка терапија и лекување со антидепресиви. Според бројни истражувања, најголем ефект имаат когнитивната бихејвиорална терапија, како и терапијата со дозирано вежбање. Исто така, се смета дека самопомошта е важна во превенцијата на хроничниот замор при што се препорачува да не се поставуваат преголеми цели, да се има позитивно размислување и однесување, намалување на ритамот во работата и во секојдневните активности, здрава исхрана, избегнување на стресот, уреден одмор и добар сон, земање витамини итн.
Зимзелено растение
Лековити својства
За зимзелените шуми е карактеристично тоа што се богати со испарливи фитонциди - активни материи што ги потиснуваат патогените вируси. Токму поради таа причина, најчесто болниците за лекување на белодробните заболувања се градат во средини со четинари. Исто така, воздухот во зимзелените шуми е стерилен, бидејќи во него има најмногу 200-300 микроби на еден кубен метар. Понатаму, во игличките на четинарите има големо количество витамин Ц, а младите иглолисни гранчиња содржат и високо количество каротин. Според едно истражување од страна на американски научници, таниите кои ги има во боровите шишарки може да спречат мозочен удар. Како доказ за благотворното дејство на четинарите служи и препораката на Институтот за проучување на вирусот на инфлуенца од Москва, кој во 2009 година, додека владеела епидемијата на грип од видот H1N1, го препорачал носењето маски натопени со масло од борови иглички.
Куп на шампиони 1963/64
Италија била единствена со два претставници, каде што покрај Милан, освојувач на Купот на шампионите од претходната сезона, се натпреварувал и Интер Милано, првак на Италија од претходната сезона.
Квалификациии
Забелешка: Милан како бранител на трофејот директно се пласирал во првото коло.
1 Горник Забже ја победил Австрија Виена со резултат 2:1 во одлучувачкиот меч и се пласирал во првото коло.
Прво коло
1 Цирих во четвртфиналето се пласирал преку фрлање на паричка по нерешениот резултат постигнат против Галатасарај во одлучувачкиот натпревар кој завршил 2:2.
Институт за небесна механика и пресметка на ефемериди
Институтот за небесна механика и пресметка на ефемериди (IMCCE), кој се наоѓа во рамки на Опсерваторијата во Париз, беше основан во 1998 година за да ја замени поранешната Служба за пресметки и небесна механика на Бирото за меридијани, со којaшто сепак останува поврзан.
Населица
Населица (Ανασελίτσα, Анаселица, Nasliç, Наслич) — историско-географска област во Егејска Македонија. Крајот се нарекува и Населичко или Лапчишко. Своевремено подрачјето ја сочинувало управната единица Населичка каза.
Институт за небесна механика и пресметка на ефемериди
Овој институт ја има мисијата за објавување на националните службени ефемериди (ефемериди во астрономијата се календари со пресметана положба на ѕвездите за определен период, на пр. положбата на некоја ѕвезда во јануари) и истражувачката мисија во областите на небесната механика.
И повеќе, институтот разви активности за информирање на јавноста (вклучително  информации од  астрономијата), за образованието и обука. Тој стои зад бројни публикации околу резултатите од своите истражувања, но исто така и бројни информативни документи. Овие публикации вклучуваат Познавањето на Времето и Водичот за астрономски податоци.
Населица
Историја
Оваа област во минатото била населена исклучиво со Македонци, за што сведочи османлискиот историчар Ќатип Челебија (Хаџи Калфа) во неговото дело „Румелија и Босна“ од XVII век, како и македонските имиња на речиси сите населени места во областа пред нивното присилно преименување во 1920-тите.
На почетокот на ΧΧ век, со исклучок на неколку македонски села, главнината од населението во областа се состоела од Грци христијани и гркојазични муслимани наречени Валахади.
NGC 5914B/1
NGC 5914B/1 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5914B/1 се споменува и како NGC 5914A, MCG 7-31-55, CGCG 221-51, CGCG 222-1.
Откривање
Објектот е откриен на 16 мај 1882 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 5914B/1 е од видот Sb. Видливиот сјај со голо око изнесува 14,4 m, а оној во рамките на интервалот од минималната до максималната честота 15,2 m, додека површинскиот сјај изнесува 12,7 m/лм2. NGC 5914B/1 има привидни димензии од 0,8' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 18 м 43,7 с, а неговата деклинација, односно висината на лакот на тој агол, +41° 51' 55"". Положбениот агол на објектот е во износ од 153°.
NGC 1533
NGC 1533 — спирална галаксија во соѕвездието Златна Рипка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1533 се споменува и како ESO 157-3, AM 0408-561, IRAS 04088-5614.
Откривање
Објектот е откриен на 5 декември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1533 е од видот SB0. Видливиот сјај со голо око изнесува 10,7 m, а оној во рамките на интервалот од минималната до максималната честота 11,7 m, додека површинскиот сјај изнесува 12,6 m/лм2. NGC 1533 има привидни димензии од 2,8' х 2,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 9 м 51,9 с, а неговата деклинација, односно висината на лакот на тој агол, - 56° 7' 4". Положбениот агол на објектот е во износ од 151°.
Други поделби
Проучување на NGC 1533 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14582. Во рамките на атласот на длабокото небо, Уранометрија 2000.00, објектот припаѓа на групата означена со бројот 420; додека во Каталогот на основни ѕвезди (GSC) е групиран под бројот 8505.
IrDA
Инфраред Податочната Асоцијација(IrDA) дефинира физички спецификации, односно стандарди за комуникациски протокол за размена на податоци на мало растојание преку инфрацрвена светлина.
За апаратите кои комуницираат преку IrDA мора да имаат директна врска или видокруг слично како кај далечинскиот управувач кај телевизорите.
IrPHY
Преносните стапки се распределени во неколку категории:SIR,MIR,FIR,VFIR,UFIR и Giga-IR.Брзините на серискиот инфраред (SIR) ги покриваат брзините за пренос кои се поддржани од RS-232 порта(9600 bit/s, 19.2 kbit/s, 38.4 kbit/s, 57.6 kbit/s, 115.2 kbit/s).Сè додека најмалиот заеднички именител за сите уреди е 9600 bit/s,сите подоцнежни откритија и преговарања се изведуваат на оваа бауд стапка.MIR(Медиум Инфраред) не е официјално прифатен израз меѓутоа се користи кога се однесува за брзини од 0.576 Mbit/s и 1.152 Mbit/s.Брз Инфраред (FIR) се смета за застарен термин од страна на IrDA,но сепак е во секојдневна употреба кога треба да се означи пренос на 4 Mbit/s.FIR понекогаш се користи за претставување на сите брзини над SIR.Како и да е различни пристапи за кодирање се користат од MIR и FIR, и различни пристапи од MIR рамките и FIR пакетите.Поради таа причина овие неофицијални термини довеле до разликување на овие два пристапа.Во иднина ќе постојат поголеми брзини за пренос (моментално нарекувани Многу Брз Инфраред или VFRI)кој се однесува на брзини од 16 Mbit/s.Постојат (VFRI) инфраред примопредаватели како што е TFDU8108 кој функционира во рамки од 9.6 kbit/s до 16 Mbit/s. UFIR (Ултра Брз Инфраред) протоколот поддржува брзина од 96 Mbit/s.Giga-IR протоколот поддржува преносни брзини од 512 Mbit/s и 1 Gbit/s (125 MB/s) и користи 2-ASK и 4-ASK модулација. Овие се разликуваат од другите слични инфраред системи за комуникација кои функционираат надвор од IrDA спрецификациите.PDA комуникациските формати како што се HPSIR, ASKIR се такви.Ова исто така вклучува CIR, кои најчесто се користат во далечинските управувачи, кои се засноваат на протокол кој користи секвенци од пулсови и простор.Можно е да се управува со CIR преку софтвер како што е Lirc.
IrLAP
Задолжителниот IrLAP(Инфраред протокол за пристапна врска) е вториот слој од IrDA спецификациите.Тој се наоѓа помеѓу IrPHY и IrLMP слојот.Тој го претставува слојот за податочна врска во OSI моделот.Најважните спецификации се: Во IrLAP слојот уредите кои комуницираат се поделени на Примарни уреди и Секундарни уреди.Примарните уреди ги контролираат Секундарните.
IrLMP
Задолжителниот IrLMP(Инфраред протокол за управување) е третиот слој на IrDA спецификациите.Тој може да се подели на два дела.Првиот или LM-MUX кој "лежи" на врвот на IrLAP слојот.Неговите најголеми достигнувања се: Вториот или LM-IAS кој обезбедува листа каде што сервис услужниците може да ги регистрираат нивните сервиси при што потоа други уреди ќе може да ги пристапат нивните сервиси преку поставување прашање на LM-IAS.
Tiny TP
Опционалниот Tiny TP(Мал Протокол за Транспорт) "лежи" над IrLMP слојот.Тој овозможува:
IrCOMM
Опционалниот IrCOMM(Инфраред Протокол за Комуникација) овозможува на инфраред уредите да се однесуваат како сериски или паралелни порти.Тој лежи над IrLMP слојот.
IrOBEX
Опционалниот IrOBEX(Инфраред Размена на Објекти)овозможува размена на произволни податочни објекти помеѓу инфраред уреди.Тој лежи над Tiny TP протоколот, а тоа значи дека дека Tiny TP е задолжителен за да може IrOBEX да работи.
IrLAN
Опционалниот IrLAN дава можност да се поврзе инфраред уредот на локална мрежа. Постојат три можни методи:
Бидејќи IrLAN лежи на Tiny TP протоколот, Tiny TP протоколот мора да биде имплементиран за да може IrLAN да работи.
IrSimple
IrSimple постигнува најмалку 4 до 10 пати поголеми брзини за пренос на податоци со подобрување на ефикасноста на инфраред IrDA протоколот.Нормална слика од мобилен телефон може да биде пренесена за помалку од 1 секунда.
Популарност
IrDA беше популарна на лаптопите и некои десктоп компјутери за време на доцните 90-ти до раните 2000-ти.Како и да е таа беше заменета од другите безжични технологии како што се WiFi и Bluetooth, и сето тоа бидејќи на овие технологии не им е потребена директна линија на погледот и поради тоа може да се користат како хардверски уреди, глувче и тастатура.Сè уште се користи во некои средини, каде што интерфејсите не овозможуваат радио-заснована безжична технологија.Популарноста на IrDA се враќа сè повеќе поради неговите висококвалитетни IrSimple протоколи кои овозможуваат трансфер на слики помеѓу печатачите, мобилните телефони и уреди за приказ за неповеќе од 1 секунда. IrDA хардверот е и поевтин и ги избегнува оние безбедносни проблеми кои настануваат со безжичната технологија како што е тоа Bluetooth.
Ајклинген
Ајклинген (Eicklingen) — општина во округот Целе, во сојузната покраина Долна Саксонија, Германија.
Паланка (Бакау)
Паланка (Palanca; Gorzafalva) — општина во округот Бакау во Романија, во која живеат 3.764 жители.
Ајклинген
Географија
Околу 500 метри југозападно од местото тече реката Фузе, која ја дели општината од соседната Ватлинген.
Општински единици
Кон Ајклинген припаѓаат местата Клајн Ајклинген, Грос Ајклинген, Зандлинген, Шепелзе, Ној-Шепелзе и Пауламнсхафекост.
Соседни општини
Во непосредна околина се наоѓаат Ватлинген, Винхаузен, Брекел и Нинхаген. Најблизок флекен е Ице (10 км). Најблиски големи градови се Целе (15 км), Бургдорф (20 км), Пајне (30 км), Гифхорн (30 км), Брауншвајг (45 км) и Хановер (45 км).
NGC 3466
NGC 3466 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3466 се споменува и како UGC 6042, MCG 2-28-28, CGCG 66-65.
Откривање
Објектот е откриен на 18 јануари 1828 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Теодорих II
Теодорих II (c.485 – 533/4) бил меровиншки крал на Мец, Ремс, или Аустразија од 511 до 533 или 534.
NGC 3466
Податоци од набљудување
Според морфолошката класификација на галаксиите, NGC 3466 е од видот SBab. Видливиот сјај со голо око изнесува 13,8 m, а оној во рамките на интервалот од минималната до максималната честота 14,6 m, додека површинскиот сјај изнесува 13,1 m/лм2. NGC 3466 има привидни димензии од 1' х 0,6'.
Теодорих II
Тој бил син на Хлодовик I со една од неговите први жени или конкубини. Го наследил Мец во 511 по смртта на неговиот татко. Во согласност со салиската традиција, кралството било поделено меѓу четирите сина на Хлодовик: Хилдеберт I во Париз, Хлодомер во Орлеан, и Клотер I во Соасон. На почеток на своето владеење, го испратил својот син Теудеберт да се бори со скандинавскиот крал Хлохилек (Хигелак од Beowulf fame) кој го нападнал неговото кралство. Теудеберт го поразил и го убил Хлохилек.
NGC 3466
Астрономски податоци
Објектот е од епохата Ј2000.0. Положбениот агол на објектот е во износ од 55°.
Теодорих II
Теодорих се замешал во војната меѓу турингискиот крал Херманфрид и единствениот негов преживеан брат : Бадерик. Во замена за неговата помош, Теодорих требал да добие половина од кралството. Бадерик бил поразен, но земјата што му била ветена на Теодорих не му била дадена.
NGC 3466
Други поделби
Проучување на NGC 3466 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 32872. Во рамките на атласот на длабокото небо, Уранометрија 2000.00, објектот припаѓа на групата означена со бројот 191; додека во Каталогот на основни ѕвезди (GSC) е групиран под бројот 847. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 976.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Теодорих II
Тогаш сите четири сина на Хлодовик се бореле со Зигизмунд од Бургундија и Годомар, кралеви на Бургундите. Годомар побегнал а Зигизмунд бил заробен од страна на Хлодомер. Теодорих се оженил со ќерката на игизмунд. Годомар ја обединил бургундската војска и повторно си го вратил кралството. Хлодомер, помогнат од Теодорих, го поразил Годомар, но умрел во Битката кај Везеронс.
Тогаш Теодорих, со брат му Клотер и неговиот син, ја нападнале Турингија за да му се одмаздат на Херманфрид. Турингија била освоена а Клотер ја добил Радегунда, ќерката на кралот Бертар (починатиот брат на Херманфрид). Откако направил спогодба со брат му Хилдеберт, Теодорих умрел во 534. По неговата смрт престолот на Мец преминал во наследство на Теудеберт. Теодорих имал исто така и ќерка, Теодехилда, од неговата жена Суавегота, ќерката на Зигизмунд од Бургундија.
Крошна
Постојат најразлични облици на крошни. Два главни типа се крошните со нагорен раст, кои се конусни по облик, и крошните со надолен раст, кои се округли. Други својства на крошните се нивната ширина, површина, зафатнина и густина. По димензиите на дадениот примерок се утврдува здравствената состојба, фаза на растот и ефикасноста на растението.
Крошната има за задача да ја претвора енергијата со фотосинтеза, да ја испушта со дишење и да ја испушта водата кон атмосферата со транспирација. Овие функции ги вршат листовите. Гранките даваат механичка потпора и ефикасно ги распоредуваат листовите и спроведуваат ресурси (вода, хранливи материи, фотосинтати) за извршување на овие функции.
Прусија
Рана историја
Историската основа на пруската држава ја чинела најпрво грофовијата Бранденбург (словенски: Бранибор), чии територии кон крајот на 12 век ги освоиле германските феудалци Албрехт Медвед и Хенрих Лав од Полапските Словени. На почетокот на 13 век, германскиот витешки (тевтонски) ред ја освоил и Источна Прусија каде го покориле литванското племе Пруси. Полапските Словени и литванските Пруси биле дел истребени, а дел претворени во кметови и германизирани. За да се држело многубројното население во ред, како и од тежнеењето за понатамошно продирање на исток, и Бранденбург и Источна Прусија од самиот почеток добиле карактер на воено-гранични области со цврсто воено уредување. Бранденбуршкиот гроф, во 14 век станал еден од најмоќните германски феудалци, па во 1356 ја добил титулата курфирст (изборен кнез), со право како еден од најголемите феудалци да учествува во изборот на германскиот цар. Во 1415, со грофовијата Бранденбург завладеал Фридрих Хоенцолерн, основач на идната германска династија Хоенцолерн, а во 1525 еден дел од оваа династија (Алберт), користејќи ја реформацијата, завладеал со Источна Прусија. Со спојувањето на Бранденбург и Источна Прусија (потполно во 1618) настанала државата Прусија. Таа постепено се развила во права воена држава и прво станала колевка на прускиот, а потоа и на германскиот милитаризам. Нејзините изборни кнезови, користејќи ја политичката распарченост на Германија, воделе безобѕирни војни, освојувајќи ги притоа соседните територии, така што државната територија на Прусија од Вестфалскиот мир од 1648 до крајот на XVIII век многу се зголемила.
Кралство Прусија
Зајакнетата Прусија од 1701 станала кралство. Напоредно со ширењето на државата, се зајакнувала и воената организација на Прусијата држава. Изборниот кнез Фридрих Вилхелм (кој владеел од 1640 до 1688) ги вовел првите постојани даноци и постојаната војска, чии офицери биле благородници (јункери), додека војниците биле мобилизирани кметовски селани. Кралот Фридрих Вилхелм I (владеел 1713-1740) вовел крут воен апсолутизам (40.000 луѓе биле под оружје) со кој јункерите брзо се помириле од потребата своите кметови да ги држат во уште поголема стега. За да добие повеќе буџетски средства за војската, Фридрих Вилхелм I протерал од земјата или отпуштил многу уметници, филозофи и професори; барал слепа послушност од војниците и граѓаните, прогласувајќи го начелото дека должност на граѓаните е да слушаат, а не да мислат. Кралот Фридрих II (владеел 1740-1786) нималку не отстапил од внатрешната и надворешна политика на своите претходници, иако спровел некои реформи во духот на просветениот апсолутизам. Значително ја проширил државата, освојувајќи ја од Австрија (во т.н. Војна за австриското наследство од 1740 до 1748) Шлеска, а од Полска (во т.н. Прва поделба на Полска од 1772) делови од западниот дел на земјата, со што Прусија влегува во редот на европските големи сили. Подоцна, во втората и третата делба на Полска (1793 и 1795), Прусија уште повеќе се проширила на исток, освојувајќи го Гдањск, Торуњ, Познањ и други полски градови. Француската буржоаска револуција и Наполеоновите војни сериозно го загрозиле феудалниот поредок во цела Германија, па и во Прусија во која селаните биле прави кметовски робови на јункерите. Затоа Прусија била првата феудална голема сила која ја започнала војната против револуционерната Франција (1792), а била и член на многуте феудални коалиции против неа. Особено тешки порази на Прусија и нанел Наполеон I (битките кај Јена, Ауерштет и падот на Берлин) во 1806, после што таа ги изгубила краевите западно од Лаба и полските земји. Меѓутоа, по наполеоновиот пад, пруската феудална држава била повторно реставрирана и по одредбите на Виенскиот конгрес (од 1815) е значајно проширена со придодавање на земјите на средна и долна Рајна, делови од Померанија и Саксонија, а обновен бил и прускиот милитаризам.
Обединување на Германија
По припојувањето на богатите Рајнски области, капиталистичкиот и индустрискиот развиток ја зафатил цела Прусија во толкава мерка што селаните со откуп почнале да се ослободуваат од кметовските обврски. Во врска со тој процес, сè повеќе се поставувало прашањето за политичкото обединување на Германија како основен предуслов за понатамошен капиталистички развиток. Прашањето било дали соединувањето ќе биде извршено под водство на Австрија или Прусија, кои во Германскиот Сојуз (Deutscher Bund) биле најголеми држави. Хегемонијата сè поочигледно преминувала на Прусија, па во 1834, под нејзино водство, е склопен Царинскиот сојуз (Zollverein) помеѓу сите германски држави (без Австрија), со што всушност е постигнато стопанско обединување на Германија. Иако револуцијата од 1848 сериозно ја зафатила и Германија, нејзиното политичко обединување не е остварено. По слабостите на германското демократско движење, тоа не можело да се изврши на револуционерен начин, со создавање на германски демократски републики, како што замислувале Карл Маркс, Либкнехт и А. Бабел, бидејќи пред сè германската буржоазија се плашела од револуцијата и така станала рано реакционерна и била спремна да склопи сојуз со јункерите. Обединувањето на Германија почнало да се остварува по револуционерен пат: освојувачките и династиските војни на чело со Прусија. На вакви основи, германското обединување преку "железо и крв" го спровел прускиот канцелар Ото фон Бизмарк. Тоа било извршено во две етапи: со победата на Прусија во Пруско-австриската војна од 1866 и со создавањето на Северногерманскиот Сојуз од германските држави северно од Мајна, и во 1871, со создавањето на Германското Царство под прускиот крал како германски крал во текот на Француско-пруската војна од 1870 до 1871.
Денис Бергкамп
Денис Николас Мариjа Бергкамп (роден на год.) — поранешен холандски професионален фудбалер. Во својата кариера, тој играл во „Ајакс“, „Интер“ и „Арсенал“, а исто така, играл и во репрезентацијата на Холандија. Бергкамп го одиграл најдобриот дел од неговата кариера како поддршка во нападот, односно како врска помеѓу средниот ред и нападот.
ФК Ајакс
Роден во Амстердам, Бергкамп започнал да тренира во познатата младинска школа на „Ајакс“, кога наполнил дванаесет години. Тој ја добил својата прва шанса да заигра професионален фудбал од страна на Јохан Кројф на 14 декември 1986 година, во натпреварот против „Рода“, а во таа сезона играл на 14 средби. Тој играше како замена во 1987 година во Европскиот Куп на Победниците на Куповите против Локомотив Лајпциг, каде што Ајакс победи. Денис Бергкамп имаше и познат прекар каде што неговите соиграчи го нарекуваа Денис “комбето” Бергкамп. Следната сезона, Бергкамп постана стандарден член на првиот тим на Ајакс, освојувајќи го трофејот во Холандската Лига во 1990 година, УЕФA Купот во 1992 година и Холандскиот Куп во 1993 година. Од 1991 до 1993 година Бергкамп беше најдобар стрелец во Лигата и беше избран за фудбалер на годината во 1992 и 1993 година. Вкупно, Бергкамп постигна 122 гола во 239 натпревари за Ајакс.
Интер
Летото 1993 година, Бергкамп потпиша договор со Интер во вредност од 12 милиони фунти заедно со неговиот соиграч од Ајакс, Вим Јорк. Ова го направи да биде вториот најскап фудбалер на светот во тоа време, веднаш зад Џанлуиџи Лентини. Меѓутоа, периодот проведен во Италија не беше толку успешен. И покрај тоа што тој го освои неговиот втор трофеј во Уефа Купот во 1994 година, му беше тешко да се прилагоди на италијанскиот стил на игра, постигнувајќи само 11 гола во 50 натпревари. Слабата форма на Бергкамп не беше потпомогната и со неговиот слаб однос со италијанските новинари и кон некои соиграчи. Тој беше толку непопуларен во клубот, поради што италијанските спортски медиуми, ја преименуваа нивната награда “магаре на неделата” (која се доделува за најлошиот играч во изминатата недела) во награда “Бергкамп на неделата”.
Настапи за репрезентацијата
Бергкамп за првпат заигра во националниот дрес на Холандија на 26 септември 1990 година против Италија. Прво големо меѓународно првенство на којшто тој заиграл е Европското Првенство во 1992 година каде што холанѓаните требаа да ја одбранат титулата. Бергкамп импресионираше со неговата игра, но холанѓаните во полуфиналето загубија на пенали од Данска, репрезенацијата која подоцна и ќе стане европски првак, и покрај тоа што Бергкамп постигна гол и во регуларниот период од натпреварот и при изведувањето на пеналите. Бергкамп исто така импресионираше со неговата игра и на Светското Првенство во 1994 година, настапувајќи на сите натпревари во репрезентативниот дрес, постигна погодок против Бразил, натпревар кој Холадија го загуби со 3-2. Холандија разочара со нивниот настап на Европското првенство во 1996 година, но и поради внатрешните препирки и караници помеѓу самите играчи во репрезентацијата. И покрај тоа, Бергкамп постигна еден погодок и му намести на Патрик Клајверт да го постигне утешувачкиот погодок во поразот од Англија која што продолжи во четврт финалето. Бергкамп постигна три гола на Светското Првенство во 1998 година, вклучувајќи го и неговиот погодок за паметење во последните мигови во четврт финалниот натпревар против Аргентина. Бергкамп направи отскок за да ја исконтролира топката која Франк де Бур му ја испрати од повеќе од половина терен, тој ја спушти топката помеѓу нозете на аргентинскиот одбранбен играч Роберто Ајала, и на крајот со еден силен волеј да ја испрати топката во десниот горен агол за да заврши во мрежата. Со три интелигентни потези со топката за само неколку секунди, тој успеа да го сврти натпреварот во корис на својата репрезентација и да ја испрати во полуфиналето. Холандија беше заеднички домаќин со Белгија на Европското првенство во 2000 година и беа еден од фаворитите на тоа првенство. По нивното квалификување од групата Х, односно „групата на смртта“ во следната фаза, тие загубија во полуфиналето на пенали од Италија. Бергкамп не постигнал ниту еден погодок за време на првенството, но имал важна улога во репрезентацијата. По поразот, тој изјавил дека се повлекува од играње во националната репрезентација, бидејќи следното светско првенство требало да се одржи во Јапонија и Јужна Кореја, а авиофобијата го спречила да патува. Притоа, тој не играл ниту на квалификациските натпревари за ова светско првенство.
Бергкамп ја завршил репрезентативната кариера како најдобар стрелец за холандската репрезентација на сите времиња, со 37 постигнати погодоци во 79 натпревари, но подоцна овој рекорд бил надминат од Патрик Клајверт.
Постфудбалерска кариера
Бергкамп ја имаше честа да биде во центарот на вниманието на првиот натпревар кој Арсенал го одигра на новиот Емирати стадион. На 22 јули 2006 година, се одиграл почесен натпревар на новиот стадион во негова чест, каде што Арсенал играл со неговиот стар клуб Ајакс. Бергкамп со прв допир на топката го започна натпреварот кој го играше заедно со неговиот татко Вим и неговиот син Мичел. Сите негови четири деца во текот на натпреварот беа претставени во маскоти. Првото полувреме го играа играчи што играа моментално во првите тимови на Арсенал и Ајакс, за разлика, во второто играа познати поранешни фудбалери кои порано играле во двата клуба, како на пример, Јан Рајт, Патрик Виеира, Марк Овермарс, Емануел Пети и Дејвид Симан за Арсенал и Марко ван Бастен, Дени Блајнд, Јохан Кројф, Франк и Роналд де Бур за Ајакс. Арсенал победи на тој натпревар со 2-1 со головите на Клас Јан Хунтелар кој го отвори натпреварот со прв погодок и стана првиот играч кој постигнал погодок на Емирати стадионот, а Тиери Анри и Нванкво Кану ги постигнаа головите кои им ја донесоа победата на Арсенал. По пензионирањето на Бергкамп од професионален фудбал, тој инсистираше дека не сака да се преориерентира во тренер. Тој ја одби понудата на Арсенал да биде нивни скаут, и наместо тоа тој посвети внимание на патување и поминувајќи повеќе време со своето семејство. Меѓутоа, во мај 2008 година тој се здоби со брза диплома за тренер наменета за поранешните холандски репрезентативци. Поради неговата авиофобија, тој ќе учи под закрила на Арсен Венгер во Лондон. Беше потврдена информацијата од страна на Марко ван Бастен дека Бергкамп прифатил тренерска позиција во Ајакс, изјавувајќи: “не го отфрлам тренерското место во Арсенал, туку не е во замислата на мојата тренерска кариера да прифатам таква работа, и покрај тоа, јас навистина го сакам овој клуб и оваа земја и многу сум задоволен со работата тука”.
Тренерска кариера
Во 2008 година Бергкамп го заврши курсот по фудбалски тренер на Фудбалската Федерација на Холандија, задолжителна лиценца за професионални тренери за оние кои работат во Холандија. Тој го исполни својот стаж под закрилата на Марко ван Бастен во Ајакс. На 26 октомври 2008 година, Бергкамп беше назначен за асистент на Јохан Нескенс за новоформираната холандска Б репрезентација. За сезоната 2008-2009, Бергкамп се врати во Ајакс, но на тренеска позиција за младинскиот тим на Ајакс за деца до 12 години. Последователно по промоцијата на Франк де Бур за тренер на Ајакс во декември 2010 година, Бергкамп беше назначен асистент тренер на Фред Грим, кој е предводник на младинскиот погон на Ајакс за фудбалери до 19 години.
Изјави за Бергкамп
Во Брилијант Оранџ (Brilliant Orange), анализата на Дејвид Винер за начинот на кој холандскиот фудбал и холандската култура се споиле, вајарот Жероен Хенеман го анализира ефектот на пасовите на Бергкамп и како тој може да ја разбие одбраната: “Тоа е чудо. Во еден момент теренот е тесен и преполн со фудбалери. Одеднаш е голем и широк”. Блиската контрола на Бергкамп и вештина во подавање на топката го стави на високо ценетото место од страна на навивачите на Арсенал, кој му измуслуваа прекари како што се “Напаста Денис”, “Холандскиот Мајстор” и “Берги”. Арсен Венгер исто така по победата на Арсенал со 3-1 над Вест Бромвич Албион на 16 април 2006 година изјави дека Бергкамп има: “Интелигенција и класа. Класа се разбира се однесува на тоа што можеш да направиш со топката, но интелигенцијата те прави да ја користиш техниката на ефикасен начин. Тоа е како некој што располага со фонт на зборови, а не користи интелигентни зборови, и некој што располага со голем фонт на зборови, но зборува како интелектуалец, и така може да се сфати играта на Денис. Што тој прави, тој секогаш размуслува со своја глава. И неговата техника му овозможува да направи се што ќе види и посака”. Поранешниот партнер на Бергкамп во нападот, Тиери Анри го пофали Холанѓанецот по неговиот последен натпревар за клубот: “Денис е најдобриот фудбалер со кој сум имал можност да заиграм. Сон на секој фудбалер е да има ваков партнер во нападот”. Легендата на Арсенал, Јан Рајт за Бергкамп изјавил: “Тој е месијата. Кога пристигна во клубот ние му рековме да не одведе во Европа и тој токму тоа го направи”. Во април 2006 година, Сајмон Купер во Фајненшл Тајмс (Financial Times) напиша: “Една вечер минатата година некои легенди на холандскиот фудбал се собраа на вечера во “Куќата во Амстердам”. Некаде околу полноќ разговорот доведе да се постави едно старо прашање: кој е најдобриот холандски фудбалер на сите времиња? Холанѓанецот беше избран за најдобар европски фудбалер седум пати, повеќе од било која друга држава, со исклучок на германците. И покрај тоа, Јан Мулдер, големиот централен напаѓач го одби новинарот и го избра фудбалер кој нема освоено некое големо европско натпреварување, ниту пак Лигата на Шампиони изјавувајќи: Бергкамп, тој ја поседува најдобрата техника. Гус Хидинк, големиот холандски менаџер, додаде: со тоа значи прашањето е одговорено”.
Приватен живот
Беркамп е оженет со Хенрита Розендал, со кого има три ќерки, Естел Дебора, Јасмин Наоми и Сафрон Рита и еден син Мичел Денис. Беркамп е исто така најдобар пријател со Марк Овермарс, со кого заедно играше во Арсенал. Овермарс во периодот проведен во лондонскиот клуб повремено беше критикуван поради “неговиот отпор за да ја подава топката до своите соиграчи, туку само да додава до неговиот сонародник Денис Бергкамп”.
Авиофобија
Беркамп стана познат поради неговиот страв од летање кој произлегува од инциденот кога беше откажан летот на холандската репрезентација поради тврдењето на еден новинар дека на авионот имало бомба, но подоцна излегло дека тоа било само шега. По инцидентот Бергкамп одлучил дека нема никогаш повторно да лета, укажувајќи и на возбудувањето кое се манифестирало кај него при секој лет, дека тоа би можело да влијае на неговата спортска форма. Ова значајно ја ограничи неговата можност да игра натпревари во европските купови и да патува заедно со репрезентацијата. Во одредени случаи тој патувал со кола или воз, меѓутоа ова најчесто резултираше со тоа тој да отсуствува од натпревари. Овој страв го доведе луѓето да го нарекуваат Холанѓанецот кој не може да лета.
Признанија
Беркамп бил избран од Оливер Реинуме како еден од најдобрите 100 живи фудбалери на ФИФА и е широко признат како еден од најдобрите играчи во Премиер лигата на сите времиња. Во 2007 година, Беркамп бил примен во „Холот на славните во англискиот фудбал“, како првиот и единствениот холандски играч кој го добил ова признание. Исто така, тој двапати има завршено на третото место при доделувањето на наградите на ФИФА за „фудбалер во годината“.
Бризевиц
Бризевиц (Brüsewitz) — општина во округот Северозападен Мекленбург, во Мекленбург-Западна Померанија, Германија. Покрај самото село Бризевиц, во општината влегуваат и селата Готмансферде, Грос Бриц и Херен Штајнфелд.
Дашрат Манџи
Дашрат Манџи (Dashrath Manjhi, दशरथ मांझी; роден околу 1934 - 17 август 2007 година) бил маж од Индија познат како Планински маж. Прекарот го добил поради неговиот неверојатен подвиг, имено, овој човек 22 години копал низ планината. На овој подвиг се одлучил откако неговата сопруга се повредила при преминувањето на планината. Не сакал тоа да се повтори, па почнал да копа низ планината за да не мора сопругата повторно да ја премине планината. Сите му велеле дека никогаш нема да успее, дека е сиромав човек кој треба да јаде и да работи. Со чекан и длето ја издупчил планината. По 22 години дупчење направил тунел долг 109 метри и висок 7 метри. Дури по неговата смрт луѓето почнаа да му се восхитуваат.
Просјак (скулптура во Скопје)
Просјакот претставува бронзена скулптура на човек, кој го симболизира христијанското мачеништво, односно според авторот таа е конципирана врз иконостасната христијанска каноника која го проектира внатрешниот простор за молитви и тихување. Со страдалните искуства на Христовите предвесници и следбеници опишана е Христовата голгота низ која личноста ја спознава светлоликоста на Богочовекот. Споменикот се наоѓа на улицата Македонија во центарот на Скопје. Автор на оваа скулптура е Наташа Божарова - Пијанманова. Скулптурата била поставена во април 2009 година.
Оваа скулптура е дел од проектот на Министерството за култура за поставување 36 скулптури во центарот на Скопје.
Партизани (филм)
„Партизани“ — американско - југословенски партизански филм од 1974 година во режија на Столе Јанковиќ. Постои и истоимена ТВ-серија.
Трајчо Костов
Трајчо Костов (Трайчо Костов; Софија, - Софија, ) бил бугарски комунист. Во периодот од 1944 до 1949 година е еден од водечките фигури во Бугарската комунистичка партија. Во 1949 година е главната жртва на чистката што е спроведена во Партијата.
Животен пат
Костов во 1916 година е мобилизиран во редовите на бугарската војска и војува за бугарското преземање на Вардарска Македонија од Србија. По завршувањето на Првата светска војна работи како стенограф во Народното собрание и започнува да студира право на Софискиот универзитет. Во 1920 станува член на Бугарската комунистичка партија, а во 1924 година е уапсен и осуден на 8 години затвор поради учество во издавањето на „Работническиот весник“.
Во 1929 година е амнестиран и заминува за Советскиот Сојуз, каде што станува член на Сесојузната комунистичка партија (болшевици). Се вработува во Коминтерната. Накратко се враќа во Бугарија во периодот 1931-1932 и од 1935 до 1936 година, а во 1938 година се враќа за постојано.
Во текот на 1942 година повторно е уапсен и осуден на доживотен затвор како еден од раководителите на БКП. Ослободен е по капитулацијата на Бугарија на 9 септември 1944 година и застанува на чело на Партијата до враќањето во земјата на Георги Димитров и Васил Коларов.
Од 1946 до 1949 година е потпретседател во неколку бугарски влади, а од 1945 до 1949 година е и пратеник во Собранието.
Во март 1949 година Костов е отстранет од владата и е именуван за директор на Народната библиотека „Свети Кирил и Методиј“. Во јуни истата година е исклучен од ЦК на БКП, а наскоро потоа е и уапсен. На 7 декември против него е организиран монтиран судски процес, на кој еден од главните сведоци е македонскиот комунист Благој Хаџипанзов. Обвинет дека е агент на југословенските комунисти и на Западот, осуден е на смрт и ноќта помеѓу 16 и 17 декември е обесен.
Рехабилитиран е во 1956 година, по завршувањето на хајката против Југославија од партиите членки на Информбирото.
Писмото на Костов за етничката определба на Македонците
Кон крајот на мај 1941 година, по воената окупација на поголемиот дел од Вардарска Македонија од страна на бугарските војски, Трајчо Костов му пишува писмо на Тодор Павлов во врска со етничката определба на Македонците во Вардарска Македонија. Од неговото писмо јасно произлегува дека процесот на оформување на македонска национална свест кај словенското население во Вардарска Македонија доста напреднал во моментот на пишување на тоа писмо.
Во писмото Костов, меѓу другото, го пишува следното:
Човек со секира
Човек со секира ― слика масло на платно од Пол Гоген насликана во 1891, а сега се наоѓа во швајцарска приватна збирка. Студија за неа има сега во Ликовниот институт Чикаго.
Надица Богевска
Надица Богоевска е позната пејачка во Република Македонија. Се прослави со својата музичка нумера „Фатална девојка“. Истата нумера беше промовирана за јавноста со соодветен запис на порталот Кајгана. Кон крајот на 2009 година Надица ја промовираше својата втора нумера, "Љубовта доаѓа тивко".
Ноа Галвин
Ноа Егиди Галвин (роден на 6 мај 1994 година) е американски глумец и пејач. Тој е најпознат по тоа што го глумеше Кени О'Нил во комедијата на ABC „Вистинските О' Нилс“ и улогата во бродвејскиот мјузикл „Почитуван Еван Хансен“.
Ран живот
Галвин е роден и израснат во Катона, Њујорк. Галвин има две браќа и сестри. Неговиот татко е католик, со ирско и италијанско потекло, и неговата мајка, Аби (родена Финк), е еврејка; тој е воспитан и еврејски и католички, но се опиша себеси како Евреин.
Кариера
Пред да глуми во „Вистинските О' Нилс“, тој исто така се појавил за компании што не се поврзани со Бродвеј.
Во август 2017 година, Галвин бил именуван како привремена замена за главната улога во Почитуван Еван Хансен, по заминувањето на Бен Плат. Галвин ја презел улогата на 21 ноември 2017 година, а последниот настап го одиграл на 4 февруари 2018 година. Тој исто така зел дел од бродвејската продукција „Келнерка“, играјќи го Оги од 29 април 2019 година до 18 август 2019 година, кога Тодрик Хол ја презел улогата. Покрај неговите сценски улоги, Галвин бил раскажувач при ликот на Артур во „Што ако тоа сме ние“, роман на Адам Силвера и Беки Албертали. Потоа го раскажа подкастот на Гимлет, Двајцата принцови, кој бил објавен на 4 јуни 2019 година.
Во 2020 година, Галвин се приклучил на екипата на телевизиската серија „Добриот доктор“ во улогата на д-р Ашер Волк.
Личен живот
Галвин е геј. Тој ѝ се доверил на својата мајка кога имал 14 години. Од февруари 2019 година тој го поминува неговото време во Менхетен и Лос Анџелес, Калифорнија. Во јануари 2020 година, Галвин започнал да се забавува со глумецот-пејач Бен Плат, кого Галвин го заменил во улогата на Драги Еван Хансен во 2017 година.
Аудио
Филмски улоги
Ивана Петерс
Ивана Питерс (позната и како Ивана Негатив, родена како Ивана Павловиќ на 22 август 1974 година) — српска поп и рок пејачка. Се прослави како пејачка на две групи:,,Тап 011“ (1994-1999) и „Негатив“. Вокал е во песната „Очи боје дуге“ со д-р Иги.
Има завршено музичко средно училиште и гимназија, а на 15 години почнала да пее во групата наречена Who is the best, која претежно се занимавала со рап музика и со која снимила два албума.
Таа ја замени Мадам Пијано на „Белградски хит 94“, по што го свртела вниманието кон себе. Гана Пецикоза, менаџерот на групата Тап 011, ја носи во групата, каде што заедно со Гоца Тржан била женски вокал во група чии членови биле и Петар Ступар, Ѓорѓе Пајовиќ и Милан Бојаниќ. Има снимено 3 албуми со групата „Тап 011“ и учествувано на бројни фестивали.
По напуштањето на групата, таа го променила жанрот, станувајќи главен вокал на рок бендот Негатив, со кој досега има снимено четири албуми. Групата Негатив, покрај Ивана, ја сочинуваат:
Овој бенд го привлече вниманието на сите медиуми и пошироката јавност со својот прв сингл „Ја бих те сањала“, од деби албумот наречен „Негатив“ (1999). Со гласот на Ивана и бунтовничкиот став и енергија на останатите момци од бендот, Негатив стана еден од најпопуларните домашни бендови.
Бендот потоа тргнал на многу успешна турнеја и по долга пауза го издала албумот „Ни овде ни тамо“ (2003). Ивана ги изненади фановите со својот стајлинг (кратка црвена коса), а албумот донесе малку потежок звук.
Во април 2009 година излезе пет години очекуваниот албум „Пут ме долу“.
Ивана Питерс ја напиша песната „Goodbye (Shelter)“ која ја претставуваше Србија на Евровизија 2016 во Стокхолм изведба на Сања Вучиќ.
Од бракот со Александар Питерс, поранешен член на групата „Саншајн“, ја има ќерката Сара.
Фестивали
МЕСАМ :
Песна на Медитеранот, Будва.
Сунчане скале, Херцег Нови:
Беовизија:
Европесна:
Белградска пролет:
Синбад Морепловецот
Синбад морепловецот е измислен морепловец и херој на приказните од Средниот Исток, кој потекнува од Басра и живеел во времето на Абасидски калифат. За време на неговите патувања низ морињата на источна Африка и јужна Азија, тој доживува бројни фантастични авантури на магични места, сретнувајќи чудовишта и наидувајќи на натприродни појави.
Потекло и извори
Персиското име Синбад („Крал на реката Синд“) наговестува на можно персиско потекло. Најстарите текстови од циклусот се на Арапски и ниедна стара или средновековна персиска верзија не преживеала. Приказната каква што ја имаме е за време на правилото на Абасидскиот калифат и особено го истакнува регионот на Харун ал-Рашид. Името Синбад го означува името на реката Инд (Синду). Синду морепловците, кои станале познати по нивните вештини за навигација, географија и јазици ги инспирирале приказните на Морепловецот Синбад. Всушност, Синд е споменат во пиказната за третото патување: („Откако нападнавме на земјата на Синд, каде што купивме и продадовме“). Во Ерменија се појавува промена на името во Смбат, како и верзијата Лампад од името на татко му Ламбад. Предизвикани се инциденти на некои приказни од старите литературни извори (вклучивајќи ги Хомеровата Одисеја и Панчатантра од Вишу Сарма и од арапската, индиската и персиската литература и фолклор. Приказната за Синбад била вклучена од страна на Антоан Галанд, преведувачот на Илјада и една ноќ, во 133. „ноќ“ од неговата колекција. Колекцијата е бајка 120 во том 6 од преводот на Ричард Бартон на Книгата за илјада и една ноќ, кога покрај критика, согледувајќи го преводот и објаснувањето останува најпроширената колекција на бајки Арапски Ноќи на англиски и често се кориси за писмена препорака во зборовниот англиски свет. Додека пак, западните преведувачи ги зачувале приказните на Синбад заедно со бајката Шехерезада во Арапски ноќи, тие потекнувале независно од тој циклус на приказни и модерните преведувачи од арапските ученици често не ги вклучувале приказните на Синбад или неколку други од Арапски ноќи кои и биле познати на западната публика.